wickkiey/tamil-wikipedia-chunked huggingface dataset:
# தஞ்சைப் பெருவுடையார் கோயில்

## கோயில் அமைப்பு

### சந்நிதிகள்

சிவலிங்கம் பிரதிட்டை செய்யப்பட்டுள்ள, முக்கியமான கோயிலையும், அதனோடு கூடிய மண்டபங்களையும் தவிர, சண்டிகேசுவரர், அம்மன், **நடராசர்**, **வராகி**, முருகர், விநாயகர் மற்றும் கருவூர்த் தேவர் கோயில்களும், இவ் வளாகத்துள் அமைந்துள்ளன.  
- பெருவுடையார் சந்நிதி -பெருவுடையார் என்று அழைக்கப்படும் மூலவர் சிவபெருமான் லிங்க வடிவில் உள்ளார். இந்த மூலவரை இராசராச சோழன் இராசராசீச்சரமுடையார் என்ற பெயரில் வழிபட்டுள்ளார். இம்மூலவருக்கு பீடம் இல்லை.
- பெரியநாயகி அம்மன் சந்நிதி - இக்கோவிலின் அம்மன் பெரியநாயகியாவார்.
- கருவூர் சித்தர் சந்நிதி - இக்கோவிலில் கருவூர் சித்தருக்கென தனி சந்நிதி அமைந்துள்ளது.
- வராகி அம்மன் சந்நிதி - இது சோழர் கால கட்டுமானமாக இருக்க வேண்டும் என்றே கருதப்படுகிறது. வேறெங்கிலும் இல்லாத வகையில் இந்த திருவுருவிற்கு இரண்டு கரங்கள் மட்டுமே இருப்பது வியக்கத்தக்கது.
# தஞ்சைப் பெருவுடையார் கோயில்

## கோயில் அமைப்பு

### கல்வெட்டுக்கள்

இக் கோயிலின் பலவிடங்களிலும் இருக்கும் கல்வெட்டுக்கள், இக் கோயிலில் அருண்மொழி வர்மன் கொண்டிருந்த தனிப்பட்ட கரிசனத்தை விளக்குவதாகக் கூறப்படுகிறது. தான் மட்டுமன்றி, அரச குடும்பத்தினரும், அரச அலுவலரும், படையினரும், பொதுமக்களும் ஆகிய எல்லோருடைய பங்களிப்பும், கோயிலின் பராமரிப்பிலும், பாதுகாப்பிலும் இருக்கும்படி பார்த்துக்கொண்டானெனவும் தெரிகிறது. நிதித்தேவைகளும், அரசனால் இறையிலியாகக் கொடுக்கப்பட்ட நிலங்களிலும், கிராமங்களிலிருந்தும் வரும் வருவாயினாலும், இன்னும் வேறு வழிகளிலும் பெற்றுக்கொள்ளப்பட்டது.  
கோவிலின் முதல் கல்வெட்டே இதற்கு சான்று.  
"நாம் கொடுத்தனவும், நம் அக்கன் கொடுத்தனவும், நம் பெண்டுகள் கொடுத்தனவும், கொடுப்பார் கொடுத்தனவும் இந்த கல்லிலே வெட்டி அருள்க...."  
தன்னுடைய பங்களிப்பு மட்டுமன்றி மற்ற எல்லோரின் பங்களிப்பையும் ஆவணப் படுத்தியதே வியத்தகு ஒன்று. இங்கே மன்னர் தனக்கு அடுத்தபடியாக முக்கியத்துவத்தை அக்கன் -- தன் மூத்த சகோதரியான குந்தவை தேவிக்கு அளிக்கிறார். தன்னை வளர்த்து, கனவுகளை கொடுத்தவருக்கு அவர் செய்யும் சிறப்பாகும் இது. அடுத்து பெண்கள் என்னும் சொல்லின் மூலம் அவரது பட்டத்தரசியான தந்தி சக்தி விடங்கி மற்றும் மனைவியர் கொடுத்த கொடைகளும், கொடுப்பார் கொடுத்தனவும் என்பதின் மூலம் மற்றவர் எல்லோரும் கொடுத்த கொடைகளும் பட்டியலிடப்படுகின்றன.  
கோயிலில் அன்றாட கருமங்களை ஒழுங்காகச் செயல்படுத்துவதற்குப், பூசகர்களும், சிற்பிகளும் தேவார ஓதுவார்களும், இசைவாணர்களும், நடனமாதர்களும், மேலும் இன்னோரன்ன பணியாட்களும் தேவைகளுக்கேற்ப நியமிக்கப்பட்டிருந்ததாகத் தெரிகிறது. 50 ஓதுவார்களும், 400 நடன மாதர்களும் கோயிலிலிருந்ததாகக் கல்வெட்டுச் சான்றுகள் பகர்கின்றன.
# தஞ்சைப் பெருவுடையார் கோயில்

## விழாக்கள்

- பிரம்மோற்சவம் -
- இராசராசசோழன் பிறந்தநாள் விழா
- அன்னாபிசேகம்
- திருவாதிரை
- ஆடிப்பூரம்
- கார்த்திகை
- பிரதோசம்
- சிவராத்திரி
- தேரோட்டம்
# தஞ்சைப் பெருவுடையார் கோயில்

## தஞ்சைப் பெரிய கோயிலின் சிறப்பு

- இக்கோவில் விமானத்தின் உயரம் 216 அடி (66மீ) உயரம் கொண்டது.
- இக்கோவிலில் தமிழின் சிறப்புக்களும் மாமன்னர் இராசராச சோழனின் தமிழ் பற்றும் கோயிலில் உள்ள சிவ லிங்கத்தின் உயரம் 12 அடி தமிழின் உயிர் எழுத்துக்கள் 12, சிவ லிங்கத்தின் பீடத்தின் உயரம் 18 அடி தமிழின் மெய் எழுத்துக்கள் 18, கோயிலின் கோபுரத்தின் உயரம் 216 அடி தமிழின் உயிர் மெய் எழுத்துக்கள் 216, சிவ லிங்கத்திற்கும் நந்திக்கும் உள்ள இடைவெளி 247 அடி தமிழின் மொழியின் மொத்த எழுத்துக்கள் 247 ஆகும்
- இரண்டு அல்லது மூன்று தளங்களை மட்டுமே கொண்டு கோயில்கள் கட்டப்பட்டு வந்த காலத்தில், கற்களே கிடைக்காத காவிரி சமவெளிப் பகுதியில், 15 தளங்கள் கொண்ட சுமார் 60 மீ உயரமான ஒரு கற்கோயிலை இராசராசன் எழுப்பினார்.
- இத்தகையதொரு பிரம்மாண்டமான கோயில் சுமார் 7 ஆண்டுகளில் கட்டி முடிக்கப்பட்டது
- கருவறையில் உள்ள சிவலிங்கம் உலகிலேயே பெரிய சிவலிங்கமாகும். 6 அடி உயரம், 54 அடி சுற்றளவு கொண்ட ஆவுடையார், 23 அரை அடி உயரம் கொண்ட லிங்கம் ஆகியன தனித்தனியாக கருங்கற்களால் செதுக்கப்பட்டு இணைக்கப்பட்டுள்ளது.
- இக்கோவிலின் நுழைவாயிலில் அமைக்கப்பட்டுள்ள பிரமாண்டமான நந்தி சிலையின் உயரமும், அகலமும் முறையே: 13 அடிகள் மற்றும் 16 அடிகள் ஆகும்.
# தஞ்சைப் பெருவுடையார் கோயில்

## தஞ்சைப் பெரிய கோயிலின் சிறப்பு

### ஆயிரம் ரூபாய் நோட்டு, தபால் தலை

தஞ்சை பெரிய கோவிலுக்கு பெருமை சேர்க்கும் வகையில் மத்திய அரசு சார்பாக கடந்த 1954ம் ஆண்டு ஏப்ரல் 1 ஆம் தேதி 1000 நோட்டை வெளியிட்டது. அதில் தஞ்சை பெரிய கோவில் எனப்படும் பிரகதீசுவரர் ஆலயத்தின் வியத்தகு தோற்றம் பதிக்கப்பட்டது.  
டெல்லி, மும்பை, கொல்கத்தா, சென்னை மற்றும் கான்பூர் ஆகிய நகரங்களில் அந்த ஆயிரம் ரூபாய் நோட்டுகள் அச்சிடப்பட்டன. 5 வரிசைகளிலான எண்களில் அந்த நோட்டுகள் வெளியாகின. மும்பையில் அச்சிடப்பட்ட நோட்டுகளின் வரிசை ஆங்கில எழுத்து ஏ ஆகும்.  
மத்திய அரசு 1995 ஆம் ஆண்டில் மாமன்னர் இராசராச சோழன் உருவம் பதித்த 2 ரூபாய் தபால் தலையை வெளியிட்டது.
# தஞ்சைப் பெருவுடையார் கோயில்

## ஆயிரமாண்டு நிறைவு விழா

தஞ்சை பெரிய கோவிலின் ஆயிரம் ஆண்டு நிறைவு விழாவினை தஞ்சை மாநகரில் 2010 செப்டம்பர் 25, செப்டம்பர் 26-ந் தேதி ஆகிய 2 நாட்களுக்கு சிறப்புற நடத்தப்பட்டது.  
மத்திய மந்திரி ஆ. ராசா பெரியகோவில் உருவம் பொறித்த 5 ரூபாய் சிறப்பு தபால் தலையை முன்னால் முதல்-அமைச்சர் மு. கருணாநிதி முன்னிலையில் வெளியிட்டார். அதை மத்திய மந்திரி ஜி.கே.வாசன் பெற்றுக்கொண்டார்.  
சிறப்பு தபால் தலையின் மாதிரி வடிவத்தை, முன்னால் முதல்-அமைச்சர் கருணாநிதி திறந்து வைத்தார். பின்னர் மத்திய மந்திரி எஸ். எஸ். பழனிமாணிக்கம் பெரிய கோவில் மற்றும் இராசராசன் உருவம் பொறித்த 5 ரூபாய் நாணயத்தை வெளியிட, அதை மத்திய மந்திரி நாராயணசாமி பெற்றுக்கொண்டார்.  
விழாவின் முதல் நாள் காலை முதல் நாட்டுப்புறக் கலைஞர்களின் பல்வேறு தெருவோர நிகழ்ச்சிகள் நகரின் பல பகுதிகளில் நடத்தப்பட்டது. மாலையில் தஞ்சை பெரிய கோவிலில் அனைத்திந்திய பரதநாட்டிய கலைஞர்கள் சங்கத்தின் சார்பில் பத்மா சுப்ரமணியத்தின் தலைமையில் ஆயிரம் நடனக்கலைஞர்கள் கலந்து கொண்ட மாபெரும் நிகழ்ச்சி இடம்பெற்றது. அந்த நடன நிகழ்ச்சிக்கு முன்பாக நாதசுவர இசை நிகழ்ச்சியும், நடன நிகழ்ச்சிக்குப் பின்னர் 100 ஓதுவார்களின் திருமுறை இசை நிகழ்ச்சியும் நடத்தப்பட்டது.  
இரண்டாம் நாள் காலையில் தஞ்சை தமிழ்ப்பல்கலைக்கழகத்தில் ஆய்வரங்கமும், தஞ்சை பெரிய கோவிலில் பொது அரங்கமும், மாலையில் தஞ்சை திலகர் திடலில் முன்னால் முதல்வர் கருணாநிதி தலைமையில் தஞ்சை பெரிய கோவில் ஆயிரம் ஆண்டு நிறைவு நினைவு நாணயம் மற்றும் அஞ்சல் தலை வெளியிடுதல், தஞ்சை மாநகருக்கான அடிப்படை கட்டமைப்பு வசதிகளை தொடங்குதல் ஆகிய நிகழ்வுகள் இடம்பெற்றன. வரலாற்று கண்காட்சி ஒன்றும் நடத்தப்பட்டது.
# தஞ்சைப் பெருவுடையார் கோயில்

## 2020 குடமுழுக்கு

தஞ்சை பெரிய கோவிலில் 23 ஆண்டுகளுக்கு பிறகு 5 பிப்ரவரி, 2020 ஆம் ஆண்டு காலை 9.30 மணிக்கு குடமுழுக்கு நடைபெற்றது. இராசகோபுரம், அனைத்து விமானங்களிலும் புனித நீர் ஊற்றப்பட்டு குடமுழுக்கு நடைபெற்றது. குடமுழுக்கை தொடர்ந்து அனைத்து கும்பங்களுக்கும் மகாதீபாரதனை நடைபெற்றது. தமிழ், சமசுகிருதத்தில் நடைமுறைகள் மேற்கொள்ளப்பட்டு குடமுழுக்கு நடைபெற்றது.
# தஞ்சைப் பெருவுடையார் கோயில்

## கருத்துகளும் உண்மைகளும்

- தஞ்சை பெரிய கோயிலின் கோபுர நிழனானது தரையில் விழாது என்றொரு நம்பிக்கை மக்களிடையே நிலவுகிறது. ஆனால் இக்கோயிலின் விமான நிழல் தரையில் விழுகின்ற படியே அமைக்கப்பட்டிருக்கிறது.  
- விமானத்தின் கோபுரம் 80 டன் எடைகொண்ட ஒரே கல்லால் கட்டப்பட்டதாக கூறப்படுகிறது. இது தவறான தகவலாகும். ஒரே கல்லால் கட்டப்படாமல், தனித்தனி கற்களை ஆரஞ்சு பழத்தின் சுளைபோல் இணைத்து விமானக் கோபுரத்தைக் கட்டியுள்ளனர்.
# தஞ்சைப் பெருவுடையார் கோயில்

## திருமேனிகள்

செப்புபட்டையங்கள், திருச்சுற்று மாளிகை மற்றும் கோயிலை சுற்றியுள்ள கல்வெட்டுகளிலிருந்து கோயிலுக்கு கொடுக்கப்பட்ட திருமேனிகளை கல்வெட்டு அறிஞர்கள் பட்டியல் இட்டுள்ளனர். அவையாவன:  
1. நம்பியாரூரார்
1. நங்கை பரவையார்
1. திருநாவுக்கரசர்
1. திருஞான சம்பந்தர்
1. பெரிய பெருமாள்(இராஜராஜர் சிலை)
1. பெரிய பெருமாள் நம்பிராட்டியார் (இராஜராஜர் மனைவி ஒலோகமாதேவி சிலை)
1. சந்திரசேகர தேவர்
1. ஷேத்ரபாலர்
1. ஆடுகின்ற பைரவ மூர்த்தி
1. சிறுத்தொண்ட நம்பி
1. திருவெண்காட்டு நங்கை
1. சீராளதேவர்
1. ஆடவல்லான்
1. ஆடவல்லான் நம்பிராட்டியார் உமா பரமேஸ்வரி
1. மிலாடுடையார்
1. ரிஷபவாகனதேவர்
1. ரிஷபவாகனதேவர் நம்பிராட்டியார்
1. ரிஷபம்
1. கணபதி
1. இலிங்கபுராண தேவர்
1. சிவபெருமானின் கல்யாண சுந்தரர் திருமேனி,
1. தஞ்சை அழகர்,
1. தஞ்சை அழகர் நம்பிராட்டியார்,
1. கணபதி(நின்ற நிலை),
1. பதஞ்சலித் தேவர்
1. ஆடவல்லார் நம்பிராட்டியார் உமா பரமேஸ்வரி,
1. தட்சிணமேருவிடங்கர் நம்பிராட்டியார் உமா பரமேஸ்வரி
1. தஞ்சைவிடங்கர் நம்பிராட்டியார் உமா பரமேஸ்வரி
1. பொன்மாளிகை துஞ்சியதேவர் (சுந்தர சோழர் சிலை)
1. வானவன் மாதேவி சிலை (குந்தவை தம் அம்மையாக எழுந்தருள்வித்த திருமேனி)
1. பிச்சத்தேவர் திருமேனி
1. சண்டேச பிரதாச தேவர்
1. பஞ்சதேக மூர்த்தி
1. தட்சிணாமூர்த்தி
1. சண்டேசர்
1. பிருங்கீசர்
1. சூர்ய தேவர்
1. கிராதார்ச்சுன தேவர் சிலை
1. காளபிடாரி திருமேனி
1. உமாஸகிதர்
1. உமா பரமேஸ்வரி
1. கணபதி
1. சுப்பிரமண்யர்
1. வில்லானைக்கு குருக்களாக எழுந்தருள்வித்த திருமேனி
1. துர்க்கா பரமேஸ்வரி
# தஞ்சைப் பெருவுடையார் கோயில்

## மேலும் பார்க்க

- அழியாத சோழர் பெருங்கோயில்கள்
- கங்கைகொண்ட சோழபுரம்
- ஐராவதேசுவரர் கோயில்
- தஞ்சைப் பெரிய கோயில் தேரோட்டம்
- தஞ்சை பெரிய கோவில் கல்வெட்டுகள்  
• குடவாயில் பாலசுப்ரமணியன், இராஜராஜேச்சரம், சுவாமி தயானந்தா கல்வி அறக்கட்டளை, மஞ்சக்குடி, திருவாரூர் மாவட்டம், 2010  
• தஞ்சைப்பெரிய கோயில் சோழர் கால ஓவியங்கள், தமிழ்ப்பல்கலைக்கழகம், தஞ்சாவூர், 2010
# பொழுதுபோக்கு

**பொழுதுபோக்கு** (*Leisure*) அல்லது **ஓய்வு** நேரம் என்பது ஒரு நடவடிக்கை அல்லது ஆர்வமாகும். பெரும்பாலும் ஓய்வு நேரத்தில் இன்பத்திற்காக அல்லது ஓய்விற்காக பொழுதுபோக்கு மேற்கொள்ளப்படுகிறது. ஓய்வு நேரம் என்பது வணிகம், வேலை, வேலை தேடுதல், வீட்டு வேலைகள் மற்றும் கல்வி ஆகியவற்றிலிருந்து விலகி, உணவு மற்றும் தூக்கம் போன்ற தேவையான செயல்பாடுகளுக்கு ஒதுக்கப்படுவதாகும். இலவச நேரத்தை தீர்மானிக்க பயன்படுத்தப்படும் அணுகுமுறைகளின் பன்முகத்தன்மையின் காரணமாக இதை வரையறுப்பது என்பது எளிதானது அல்ல. எடுத்துக்காட்டாக, சமூக சக்திகள் மற்றும் சூழல்கள் குறித்த சமூகவியல் மற்றும் உளவியல் மன மற்றும் உணர்ச்சி நிலைகள் மற்றும் நிலைமைகள் என வெவ்வேறு துறைகள் அவற்றின் பொதுவான பிரச்சினைகளை பிரதிபலிக்கும் வரையறைகளைக் கொண்டுள்ளன. ஒரு ஆராய்ச்சி கண்ணோட்டத்தில், இந்த அணுகுமுறைகள் காலப்போக்கில் அளவிடக்கூடியவை எனவும் மற்றும் ஒப்பிடக்கூடியவை எனவும் உள்ளது.  
ஓய்வு நேரப் படிப்புகள் மற்றும் ஓய்வு நேரத்தின் சமூகவியல் ஆகியவை ஓய்வு நேரத்தைப் பற்றிய ஆய்வு மற்றும் பகுப்பாய்வு தொடர்பான கல்வித் துறைகளாகும். ஓய்வு நேரம் என்பது பொழுதுபோக்கிலிருந்து வேறுபடுகிறது. ஏனெனில் இது செயல்பாட்டு சூழல்களில் ஓய்வு நேர அனுபவத்தை உள்ளடக்கிய ஒரு நோக்கமான செயலாகும். ஓய்வுக்காலங்கள் ஊதியத்தைப் போன்ற ஒரு நபருக்கு மதிப்புமிக்கவை என்று பொருளாதார வல்லுநர்கள் கருதுகின்றனர். இல்லையெனில், மக்கள் ஓய்வு எடுப்பதற்கு பதிலாக வேலை செய்திருப்பார்கள். இருப்பினும், ஓய்வு நேரத்திற்கும் தவிர்க்க முடியாத செயல்பாடுகளுக்கும் இடையிலான வேறுபாடு கடுமையாக வரையறுக்கப்படவில்லை. எ. கா. மக்கள் சில நேரங்களில் இன்பத்திற்காகவும் நீண்ட கால பயன்பாட்டிற்காகவும் வேலை சார்ந்த பணிகளைச் செய்கிறார்கள்.  
ஓய்வு நேரம் என்பது மனித உரிமைகளுக்கான உலக மனித உரிமைகள் சாற்றுரையின் 24 வது பிரிவில் உணரப்பட்டது.
# பொழுதுபோக்கு

## வரலாறு

ஓய்வு என்பது வரலாற்று ரீதியாக உயர் வர்க்கத்தின் சலுகையாகவே இருந்து வருகிறது. ஓய்வு நேரத்திற்கான வாய்ப்புகள் அதிக பணம் அல்லது அமைப்பு மற்றும் குறைந்த வேலை நேரத்துடன் தொடர்புடையதாக இருக்கின்றன. 19 ஆம் நூற்றாண்டின் நடுப்பகுதி முதல் பிற்பகுதி வரை ஓய்வு வியத்தகு முறையில் அதிகரித்து, பெரிய பிரித்தானியாவில் தொடங்கி ஐரோப்பாவின் பிற பணக்கார நாடுகளுக்கு பரவியது. செல்வம் இருந்தபோதிலும் மிகக் குறைவான ஓய்வு நேரத்தை வழங்கியதற்காக ஐரோப்பாவில் அந்த நாடு நற்பெயரைக் கொண்டிருந்தாலும், அது அமெரிக்காவிற்கும் பரவியது. அமெரிக்காவிற்கு குடியேறியவர்கள் ஐரோப்பாவை விட கடினமாக உழைக்க வேண்டும் என்பதைக் கண்டறிந்தனர். அமெரிக்கர்கள் ஏன் அதிக நேரம் வேலை செய்கிறார்கள் என்பதை பொருளாதார வல்லுநர்கள் தொடர்ந்து ஆராய்ந்து வருகின்றனர். சமீபத்திய புத்தகத்தில், லாரண்ட் டர்கோட் என்பவர், ஓய்வு என்பது 19 ஆம் நூற்றாண்டில் உருவாக்கப்படவில்லை. ஆனால் வரலாற்றின் தொடக்கத்திலிருந்து மேற்கத்திய உலகில் ஊக்குவிக்கப்படுகிறது என்று வாதிடுகிறார்.
# பொழுதுபோக்கு

## கனடா

கனடாவில், ஓய்வு நேரம் வேலை நேரத்தின் சரிவுடன் தொடர்புடையது . அங்கு தார்மீக மதிப்புகள் மற்றும் இன-மத மற்றும் பாலின சமூகங்களால் வடிவமைக்கப்பட்டுள்ளது. குளிர்காலத்தின் நீண்ட இரவுகள் மற்றும் கோடையின் நீண்ட பகல்நேரத்துடன் கூடிய ஒரு குளிர்ந்த நாட்டில், குதிரைப் பந்தயம், வளைதடிப் பந்தாட்டம், கூட்டமாக கூடி பாடல்களைப் ஆடுவது, பனிச்சறுக்கு மற்றும் பலகை விளையாட்டுகள் போன்ற குழு விளையாட்டுகள் பிடித்த ஓய்வு நடவடிக்கைகளில் அடங்கும். தேவாலயங்கள் ஓய்வு நேர நடவடிக்கைகளை வழிநடத்த முயன்றன. குடிப்பழக்கத்திற்கு எதிராக பிரசங்கம் செய்தன. மேலும், வருடாந்திர மறுமலர்ச்சிகள் மற்றும் வாராந்திர சங்க நடவடிக்கைகளைத் திட்டமிட்டன. 1930 வாக்கில் கனடியர்களை தங்கள் உள்ளூர் அல்லது பிராந்திய வளைத்தடிப்பந்தாட்ட அணிகளுக்குப் பின்னால் ஒன்றிணைப்பதில் வானொலி முக்கியப் பங்கு வகித்தது.
# பொழுதுபோக்கு

## பிரான்சு

பிரான்சில் 19ஆம் நூற்றாண்டின் நடுப்பகுதியில் ஓய்வு என்பது இனி ஒரு தனிப்பட்ட செயல்பாடாக இருக்கவில்லை. இது மேலும் மேலும் ஒழுங்கமைக்கப்பட்டது. 1858இல் 80,000 மக்கள் தொகை கொண்ட பிரெஞ்சு தொழில்துறை நகரமான லீல் நகரத்தில் எடுக்கப்பட்ட ஒரு கணக்கெடுப்பு தொழிலாள வர்க்கத்திற்கான உணவகங்களின் எண்ணிக்கை 1300 அல்லது ஒவ்வொரு மூன்று வீடுகளுக்கும் ஒன்று என எண்ணப்பட்டன. அங்கு 63 மது விடுதிகளும் மற்றும் பாடும் சங்கங்களும், 37 சீட்டாட்ட விடுதிகளும், 23 பந்து வீச்சு சங்கங்களும் மற்றும் வில்வித்தைக்கு 18 சங்கங்களும் இருந்ததென கணக்கிடப்பட்டது. தேவாலயங்களும் தங்கள் சமூக அமைப்புகளைக் கொண்டுள்ளன. ஒவ்வொரு சங்கத்திலும் அதிகாரிகளின் நீண்ட பட்டியல் மற்றும் விருந்துகள், திருவிழாக்கள் மற்றும் போட்டிகளின் பரபரப்பான அட்டவணை இருந்தது. இந்த நூற்றாண்டின் தொடக்கத்தில் ஆயிரக்கணக்கான பொழுது போக்குச் சங்கங்கள் உருவாக்கப்பட்டன.
# பொழுதுபோக்கு

## ஐக்கிய இராச்சியம்

19ஆம் நூற்றாண்டின் நடுப்பகுதியில் இருந்து பிரிட்டனில் கல்வியறிவு, செல்வம், பயணத்தின் எளிமை மற்றும் சமூகத்தின் விரிவான உணர்வு வளர்ந்ததால், அனைத்து வகை மக்களின் பங்கிலும் அனைத்து வகையான ஓய்வு நேர நடவடிக்கைகளிலும் அதிக நேரமும் ஆர்வமும் இருந்தது.
# பொழுதுபோக்கு

## பொழுதுபோக்குகளின் வகைகள்

பொழுதுபோக்குர நடவடிக்கைகளின் வரம்பு மிகவும் முறைசாரா மற்றும் சாதாரணமானவை முதல் மிகவும் ஒழுங்கமைக்கப்பட்ட மற்றும் நீண்டகால நடவடிக்கைகள் வரை நீண்டுள்ளது. பொழுதுபோக்கு என்பது தனிப்பட்ட திருப்திக்காக மேற்கொள்ளப்படும் ஒரு செயலாகும். சமூகம் மாறும்போது பொழுதுபோக்குகளின் பட்டியல் எப்போதும் மாறிக்கொண்டே இருக்கிறது.
# பொழுதுபோக்கு

## பொழுதுபோக்குகளின் வகைகள்

### வாசிப்பு

புத்தகங்கள், பத்திரிகைகள், காமிக்கள் அல்லது செய்தித்தாள்கள் போன்றவற்றை வாசிப்பது வாசித்தல் எனப்படுகிறது. இது ஒரு வழக்கமான பொழுதுபோக்காகும். மேலும் இது பல நூறு ஆண்டுகளுக்கு முன்பிருந்தே கடைபிடிக்கப்பட்டு வரும் பழக்கமாகும். 1900க்குப் பிறகு கல்வியறிவு மற்றும் ஓய்வு நேரம் விரிவடைந்ததால், வாசிப்பு ஒரு பிரபலமான பொழுதுபோக்காக மாறியது. வயது வந்தோருக்கான புனைகதைகள் 1920 களில் இரட்டிப்பாகியது. 1935 வாக்கில் ஆண்டுக்கு 2800 புதிய புத்தகங்களை எட்டியது. நூலகங்கள் தங்கள் பங்குகளை மூன்று மடங்காக அதிகரித்தன. மேலும் புதிய புனைகதைகளுக்கான பெரும் தேவையைக் கண்டன. 1935 ஆம் ஆண்டில் பெங்குயின் பதிப்பகத்தாரின் ஆலன் லேன் என்ற விலை மலிவான புத்தகம் ஒரு வியத்தகு கண்டுபிடிப்பாகும். அந்நிறுவனம் வெளியிட்ட நூல்களில் எர்னெஸ்ட் ஹெமிங்வே மற்றும் அகதா கிறிஸ்டி ஆகியோரின் புதினங்களும் அடங்கும். அவை மலிவாக விற்கப்பட்டன. இருப்பினும், போர் ஆண்டுகளில் வெளியீட்டாளர்கள் மற்றும் புத்தகக் கடைகளுக்கு ஊழியர்களின் பற்றாக்குறை ஏற்பட்டது. மேலும் 1940 ஆம் ஆண்டில் பாட்டர்னோஸ்டர் சதுக்கத்தில் நடந்த விமானத் தாக்குதலால் அங்கிருந்த காகித கிடங்குகளில் 5 மில்லியன் புத்தகங்கள் எரிந்தது.
# பொழுதுபோக்கு

## பொழுதுபோக்குகளின் வகைகள்

### சாதாரண பொழுதுபோக்கு

"*சாதாரண பொழுதுபோக்கு* என்பது ஒப்பீட்டளவில் குறுகிய கால, மகிழ்ச்சியான செயலாகும். இதை அனுபவிக்க சிறப்பு பயிற்சி ஏதும் தேவையில்லை".
# பொழுதுபோக்கு

## பொழுதுபோக்குகளின் வகைகள்

### பண்பாட்டு வேறுபாடுகள்

பொழுதுபோக்குக்கான நேரம் ஒரு சமூகத்திலிருந்து மற்றொரு சமூகத்திற்கு மாறுபடும். இருப்பினும் வேட்டைக்காரர்கள் மிகவும் சிக்கலான சமூகங்களில் உள்ளவர்களை விட கணிசமாக அதிக பொழுதுபோக்கிற்கான நேரத்தைக் கொண்டுள்ளனர் என்று மானுடவியலாளர்கள் கண்டறிந்துள்ளனர். இதன் விளைவாக, வட அமெரிக்காவில் வாழும் பழங்குடிகளான சோஷோன் போன்ற இசைக்குழு சமூகங்கள் ஐரோப்பிய காலனித்துவவாதிகளுக்கு அசாதாரணமாக சோம்பேறியாக தெரிந்தனர்.  
புள்ளிவிவரப்படி, வீட்டு மற்றும் பெற்றோருக்குரிய பொறுப்புகள் மற்றும் ஊதியம் பெறும் வேலையில் பங்கேற்பது ஆகிய இரண்டின் காரணமாக ஐரோப்பிய மற்றும் அமெரிக்க ஆண்கள் பெண்களை விட அதிக பொழுது போக்கிற்கான நேரத்தைக் கொண்டுள்ளனர். ஐரோப்பா மற்றும் அமெரிக்காவில், வயது வந்த ஆண்களுக்கு ஒவ்வொரு வாரமும் பெண்களை விட ஒன்று முதல் ஒன்பது மணி நேரம் வரை அதிக பொழுதுபோக்கிற்கான நேரம் கிடைக்கும்.
# பொழுதுபோக்கு

## பொழுதுபோக்குகளின் வகைகள்

### குடும்பப் பொழுதுபோக்கு

குடும்பப் பொழுதுபோக்கு என்பது பெற்றோர், குழந்தைகள் மற்றும் உடன்பிறப்புகள் ஆகியோருடன் நேரம் அல்லது பொழுதுபோக்கு நடவடிக்கைகளில் ஒன்றாக செலவழிக்கும் ஒரு செயலாகும். மேலும் இது தாத்தா பாட்டி, பெற்றோர் மற்றும் பேரக்குழந்தைகள் ஆகியோருடன் பொழுதுபோகும் நடவடிக்கைகளில் ஒன்றாக விரிவுபடுத்தப்படலாம். மேலும், வார இறுதி நாளில் குடும்ப உறுப்பினர்களுடன் சேர்ந்து விளையாடுவதும் இவ்வகையில் அடங்கும்
# பொழுதுபோக்கு

## முதுமை

பொழுதுபோக்கு என்பது வாழ்நாள் முழுவதும் முக்கியமானது . இது கட்டுப்பாடு மற்றும் சுய மதிப்பு உணர்வை எளிதாக்கும். குறிப்பாக, வயதானவர்கள், உடல், சமூகம், உணர்ச்சி, கலாச்சார மற்றும் ஆன்மீக அம்சங்களால் பயனடையலாம். எடுத்துக்காட்டாக, பேரக்குழந்தைகளுடன் ஓய்வு நேரத்தில் ஈடுபடுவது தலைமுறை உணர்வுகளை மேம்படுத்தும். இதன் மூலம் வயதானவர்கள் எதிர்கால சந்ததியினருக்கு ஒரு பாரம்பரியத்தை விட்டுச் செல்வதன் மூலம் நல்வாழ்வை அடைய முடியும்.
# பொழுதுபோக்கு

## இதனையும் காண்க

- மகிழ்கலை
- உழைப்பு (பொருளியல்)
- வேலை-வாழ்வு சமநிலை
# நூற்றாண்டுகளின் பட்டியல்

இந்தப் பக்கங்கள், ஆயிரவாண்டுகளினதும், நூற்றாண்டுகளினதும் போக்குகளைக் கொண்டுள்ளன. தனித்தனி நூற்றாண்டுப் பக்கங்கள், தசாப்தங்களையும், ஆண்டுகளையும் பட்டியலிட்டுள்ளன. வரலாற்று நிகழ்வுகளின் வெவ்வேறு ஒழுங்கமைப்புகளுக்கு வரலாறு பக்கத்தைப் பார்க்கவும்.  
முந்திய காலப்பகுதிகளுக்கு cosmological timeline, புவிச்சரிதவியல் நேர அலகு, பரிணாம நேரவரிசை, pleistocene, மற்றும் பழைய கற்காலம் என்பவற்றைப் பார்க்கவும்..
- **கிமு 10வது ஆயிரவாண்டு**
- **கிமு 9வது ஆயிரவாண்டு**
- **கிமு 8வது ஆயிரவாண்டு**
- **கிமு 7வது ஆயிரவாண்டு**
- **கிமு 6வது ஆயிரவாண்டு**
- **கிமு 5வது ஆயிரவாண்டு**  
<table ="1">
<tr>
<th>ஆயிரவாண்டு</th>
<th>நூற்றாண்டு</th>
<tr>
<td>**கிமு 4வது**</td>
<td>கிமு 40வது</td>
<td>கிமு 39வது</td>
<td>கிமு 38வது</td>
<td>கிமு 37வது</td>
<td>கிமு 36வது</td>
<td>கிமு 35வது</td>
<td>கிமு 34வது</td>
<td>கிமு 33வது</td>
<td>கிமு 32வது</td>
<td>கிமு 31வது</td>
</tr>
<tr>
<td>**கிமு 3வது**</td>
<td>கிமு 30வது</td>
<td>கிமு 29வது</td>
<td>கிமு 28வது</td>
<td>கிமு 27வது</td>
<td>கிமு 26வது</td>
<td>கிமு 25வது</td>
<td>கிமு 24வது</td>
<td>கிமு 23வது</td>
<td>கிமு 22வது</td>
<td>கிமு 21வது</td>
</tr>
<tr>
<td>**கிமு 2வது**</td>
<td>கிமு 20வது</td>
<td>கிமு 19வது</td>
<td>கிமு 18வது</td>
<td>கிமு 17வது</td>
<td>கிமு 16வது</td>
<td>கிமு 15வது</td>
<td>கிமு 14வது</td>
<td>கிமு 13வது</td>
<td>கிமு 12வது</td>
<td>கிமு 11வது</td>
</tr>
<tr>
<td>**கிமு 1வது**</td>
<td>கிமு 10வது</td>
<td>கிமு 9வது</td>
<td>கிமு 8வது</td>
<td>கிமு 7வது</td>
<td>கிமு 6வது</td>
<td>கிமு 5வது</td>
<td>கிமு 4வது</td>
<td>கிமு 3வது</td>
<td>கிமு 2வது</td>
<td>கிமு 1வது</td>
</tr>
<tr>
<td>**முதலாம்**</td>
<td>கிபி 1வது</td>
<td>கிபி 2வது</td>
<td>கிபி 3வது</td>
<td>கிபி 4வது</td>
<td>கிபி 5வது</td>
<td>கிபி 6வது</td>
<td>கிபி 7வது</td>
<td>கிபி 8வது</td>
<td>கிபி 9வது</td>
<td>கிபி 10வது</td>
</tr>
<tr>
<td>**இரண்டாம்**</td>
<td>கிபி 11வது</td>
<td>கிபி 12வது</td>
<td>கிபி 13வது</td>
<td>கிபி 14வது</td>
<td>கிபி 15வது</td>
<td>கிபி 16வது</td>
<td>கிபி 17வது</td>
<td>கிபி 18வது</td>
<td>கிபி 19வது</td>
<td>கிபி 20வது</td></tr>
<tr>
<td>**மூன்றாம்**</td>
<td>கிபி 21வது</td>
<td>கிபி 22வது</td>
<td>கிபி 23வது</td>
<td>கிபி 24வது</td>
<td>கிபி 25வது</td>
<td>கிபி 26வது</td>
<td>கிபி 27வது</td>
<td>கிபி 28வது</td>
<td>கிபி 29வது</td>
<td>கிபி 30வது</td>  
</tr>
<tr>
<td>**நான்காம்**</td>
<td>கிபி 31வது</td>
<td>கிபி 32வது</td>
<td>கிபி 33வது</td>
<td>கிபி 34வது</td>
<td>கிபி 35வது</td>
<td>கிபி 36வது</td>
<td>கிபி 37வது</td>
<td>கிபி 38வது</td>
<td>கிபி 39வது</td>
<td>கிபி 40வது</td></tr>
</table>
# பொழுதுபோக்குகளின் பட்டியல்

பொழுதுபோக்குகளின் பட்டியல். பொழுதுபோக்கு என்பது ஓய்வு நேரத்தில் செய்யும் விருப்பமான அல்லது ஆசுவாசப்படுத்தக்கூடிய செயல்பாடாகும்.
# கிமு 10ஆம் ஆயிரமாண்டு

**கிமு 10-ஆம் ஆயிரமாண்டு** (*10th millennium BC*) என்பது கிமு 10000 ஆம் ஆண்டு முதல் 9001 ஆம் ஆண்டு வரையான காலப்பகுதியைக் குறிக்கும். இவ்வாயிரமாண்டு ஒலோசீன் ஊழியின் முதற் பகுதியாகக் கருதப்படும் இடைக் கற்காலம் மற்றும் எப்பிபெலியோலிதிக்கு (*Epipaleolithic*) காலங்களின் ஆரம்பக் கட்டமாகும். தென்மேற்கு ஆசியாவில் நெல் மற்றும் சிறுதானியங்களின் அடிப்படை வேளாண்மை தொடங்கிய காலகட்டம். இக்காலகட்டத்தில் வளமான நிலங்களில் வேளாண்மை மேற்கொள்ளப்பட்டிருந்தாலும், அடுத்த 2,000 ஆண்டுகளுக்கு வேளாண்மை சார்ந்த நடவடிக்கைகள் பெரும்போக்காக கடைப்பிடிக்கப்படவில்லை.  
உலக மக்கள் தொகை ஒன்று தொடக்கம் பத்து மில்லியன் ஆகக் காணப்பட்டது, இதில் பெரும்பாலானவர்கள் அண்டார்டிக்கா மற்றும் சிலாந்தியா கண்டங்களைத் தவிர மற்றைய கண்டங்களில் உணவுதேடி வேட்டையாடும் சமூகத்தை சார்ந்த குழுக்களாகவே பல இடங்களில் சிதறிக் காணப்பட்டனர். பனிப்பாறையாக்கத்தின் பல பகுதிகள் முடிவுக்கு வந்ததனால், உலகின் வடக்குப் பகுதிகளில் மீள்குடியேற்றம் நிகழத்தொடங்கியது.  
யின் பெருவயிறு மலை தொல்லியல் களம்]]
# கிமு 10ஆம் ஆயிரமாண்டு

## நிகழ்வுகள்

- கிமு 10,000:மெசொப்பொத்தேமியாவில் மட்பாண்டத்திற்கு முந்தைய புதிய கற்காலம் துவங்கியது. லெவண்ட் பகுதியில் நூத்துபியப் பண்பாடு விளங்கியது.
- கிமு 10,000: மீசோலிதிக் காலப்பகுதியின் முதலாவது குகைச் சித்திரங்கள் சண்டை மற்றும் சமைய நிகழ்வுகளை சித்தரிக்கும் வண்ணம் வரையப்பட்டது.
- கிமு 10,000: சுரைக்காய் பயிரிடப்பட்டு திரவம் கொண்டுசெல்லும் போத்தல்களாக பயன்பட்டது.
- கிமு 10,000: இறுதிப் பனிப்பாறையாக்கம் முடிவுக்கு வந்தது.
- கிமு 9,700: பெலிஸ்டோசின் சகாப்த்தம் முடிவுக்கு வந்து கோலோசின் சகாப்தம் தொடங்கியது.
- கிமு 9,700: அறுவடை செய்ததற்கான சான்றுகள் கிடைக்கப்பெற்றுள்ளன. விவசாய அறுவடை என்று கருதவேண்டியதில்லை. காட்டுப்புற்கள் அனத்தோலியா என்கிற பிரதேசத்தில் அறுவடை செய்யப்பட்டிருக்கலாம்.
- கிமு 9,500: கொபெக்லி தேபே என்கிற ஆலையத்தொகுதி கட்டுமானம் செய்யப்பட்டது.
- கிமு 9,300: அத்திமரப் பழங்கள் ஜோர்டான் ஆற்றுப் பிரதேசத்தில் அறுவடை செய்யப்பட்டன.
- கிமு 9,100: நாமறிந்த மிகப்பழைய பெரும்கற்கள் கொபெக்லி தேபே ஆலையத் தொகுதியில் நிர்மாணிக்கப்பட்டன. சில பெரும்கற்களின் எடை 20 தொன்.
- கிமு 9,000: புதிய கற்கால கலாச்சாரம் பழைய அண்மைய கிழக்கில் உதயமாகியது.
# கிமு 9ஆம் ஆயிரமாண்டு

**கிமு 9-ஆம் ஆயிரமாண்டு** (*9th millennium BC*) என்பது கிமு 9000 ஆம் ஆண்டு முதல் கிமு 8001 ஆம் ஆண்டு வரையான காலப்பகுதியைக் குறிக்கும். இது புதிய கற்காலத்தின் ஆரம்பத்தைக் குறிக்கிறது.  
வளமான நிலமெங்கும் வேளாண்மை மேற்கொள்ளப்பட்டது. மட்பாண்ட வகைகள் பரந்த அளவில் பயன்படுத்தப்பட்டன. எரிக்கோ போன்ற பெரும் குடியேற்றங்கள் உப்பு, தீக்கல் வணிக வழியே உருவாக்கப்பட்டன. கடைசிப் பனியாற்றுக் காலத்தின் பனியாறுகள் குறைவடைந்ததை அடுத்து ஐரோவாசியா மீள்குடியேற்றம் இடம்பெற்றது. உலக மக்கள் தொகை ஏறத்தாழ ஐந்து மில்லியனுக்குக் குறைவாக இருந்தது.
# கிமு 9ஆம் ஆயிரமாண்டு

## நிகழ்வுகள்

- சில விலங்குகள் வளர்ப்பு விலங்குகளாக வீடுகளில் வளர்க்கப்பட்டன.
- மெசொப்பொத்தேமியாவில் பயிர்த்தொழில், வேளாண்மை (விவசாயம்) துவக்கம்.
- அம்பு, வில் கண்டுபிடிப்பு.
- சப்பானில் மிகப் பழைய மட்பாண்டம் செய்யப்பட்டது.
- எரிக்கோவில் புதிய கற்காலக் குடியேற்றம். கிமு 8350.
- நோர்வேயின் எய்க்கர் கிமு 8000 அளவில் குடியேறியிருந்தார்கள்.
- நாடோடி வேடர்கள் இங்கிலாந்து வந்தனர் கிமு 8300.
# கிமு 8ஆம் ஆயிரமாண்டு

## நிகழ்வுகள்

- கி.மு. 8000-இல் பனியுகம் முடிவுற்றது.
- கட்டல்ஹோயுக், கிமு 7500ல் தொடங்கப்பட்டது.  
- உருளைக்கிழங்கு, அவரை என்பன தென் அமெரிக்காவில் பயிரிடப்பட்டன.  
- கிழக்காசியாவில் அரிசி பயிரிடலின் தொடக்கம்.  
- தென்மேற்கு ஆசியாவில் செம்மறி ஆடு வளர்ப்பு
# கிமு 7ஆம் ஆயிரமாண்டு

---
**நிகழ்வுகள்:**
- மெசொப்பொத்தேமியாவில் கிமு 6500-இல் மட்பாண்டத்திற்கு முந்தைய புதிய கற்காலம் முடிவடைந்தது.  
- மட்பாண்ட புதிய கற்காலத்தில் மெசொப்பொத்தேமியாவில் ஹலாப் பண்பாடு, அசுன்னா பண்பாடு., சமார்ரா பண்பாடு, உபைதுகள் காலம், ஹலாப் பண்பாடுகள் நிலவியது.  
- தென்னாசியாவிலுள்ள மெஹெர்கரில் விவசாயமும், குடியேற்றமும், கிமு 7000.  
- விவசாயம், ஐரோப்பாவில் தோற்றம். (கிரீஸ், இத்தாலி )  
- மந்தை மேய்ப்பும், தானியங்கள் பயிர்ச் செய்கையும். (கிழக்கு சகாரா)  
- மெசொப்பொத்தேமியாவில் முதலாவது மட்பாண்டம்.  
- பொன்னும், இயற்கையாகக் கிடைக்கும் செப்பும் பயன்படத் தொடங்கின.  
- ஆங்கிலக் கால்வாய் உருவானது. கிமு 6500.
# கிமு 6ஆம் ஆயிரமாண்டு

## நிகழ்வுகள்

- மெசொப்பொத்தேமியாவில் நீர்ப்பாசனம். ( கிமு 55வது நூற்றாண்டு)  
- தென்னாசியாவில் மெஹர்கரில் மட்பாண்டம் கிமு 5500.  
- நைல் பள்ளத்தாக்கில் வேளாண்மை, பயிர்த்தொழிலின் தோற்றம்.  
- ஆசியாவில் அரிசி பயிரிடப்பட்டது.  
- சில்லு, ஏர் என்பன கண்டுபிடிக்கப்பட்டன.  
- வைன் முதன்முதலாக பெர்சியாவில் உற்பத்தி செய்யப்பட்டது.  
- தெற்கு மெசொப்பொத்தேமியாவில் கோவில்கள் கட்டப்பட்டன (கிமு 52வது நூற்றாண்டு)  
- கருங்கடல் உப்பு நீரால் நிரம்பியது. கிமு 5600.  
- செப்டெம்பர் 1, கிமு 5509 - இந்த நாளையே பைசன்டைன் பேரரசு உலகம் படைக்கப்பட்ட நாளாக எடுத்துத் தங்கள் கால அட்டவணையின் தொடக்கமாகக் கொண்டார்கள்.
பார்க்க: படைப்புநாள் பற்றிய மதிப்பீடுகள்.
# கிமு 5ஆம் ஆயிரமாண்டு

## நிகழ்வுகள்:

- நைல்பிரதேசத்தில், மெரிம்டே நாகரிகம், கிமு 4750 - 4250.  
- மெசொப்பொத்தேமியாவில் சூசா மற்றும் கிஷ் நாகரிகங்கள் (கிமு 4500)
- நைல் பிரதேசத்தில் பதரி பண்பாடு, கிமு 4400 - 4000.  
**குறிப்பிடத் தக்கவர்கள்:**
-  
**புத்தாக்கங்கள், கண்டுபிடிப்புகள், அறிமுகங்கள்**  
- ஐரோப்பாவில் ஏரின் (கலப்பை) அறிமுகம் (கிமு 4500)  
- எழுத்தின் அறிமுகம்.
# அஞ்சல்தலை சேகரிப்பு

**அஞ்சல்தலை சேகரிப்பு** என்பது அஞ்சல்தலைகளையும், அதனுடன் தொடர்புடைய வேறு பொருட்களையும் சேகரித்தல் என்று பொருள்படும். இது உலகின் மிகப் பரலமான பொழுது போக்குகளில் ஒன்று. உலக அளவில் பரவி இருந்தும், பெரும்பாலானோருக்கு இது ஒரு இலாபமில்லாத முயற்சியாகவே இருந்து வருகிறது. எனினும், சில சிறிய நாடுகள், நுணுக்கமாக வடிவமைக்கப்பட்ட, சிறுதொகையான அஞ்சல்தலைகளை, அஞ்சல்தலை சேகரிப்பாளர்களைக் கருத்தில் கொண்டு மட்டுமே வெளியிட்டு வருமானம் பெறுகின்றன. இந்நாடுகள் வெளியிடும் அஞ்சல் தலைகள் அவற்றின் அஞ்சல் துறைத் தேவைகளிலும் அதிகமாகவே இருக்கும்.
# அஞ்சல்தலை சேகரிப்பு

## அஞ்சல்தலை சேகரிப்பின் வரலாறு

பென்னி பிளாக் (Penny Black) என்று அழைக்கப்படும், முதலாவது அஞ்சல்தலை, 1840இல் பெரிய பிரித்தானியாவில் வெளியிடப்பட்டது. இளம் அரசி விக்டோரியாவின் படத்தைத் தாங்கியிருந்த இது, துளைகளில்லாமல் வெளியிடப்பட்டதனால் பயன்படுத்தும்போது கத்தரிக்கோல்களினால் வெட்டிப் பிரிக்கப்படவேண்டியிருந்தது. பயன்படுத்தப்படாத 'பென்னி பிளாக்' அஞ்சல்தலைகள், கிடைத்தற்கரிதாயிருக்கின்ற அதேவேளை, பயன்படுத்தப்பட்டவை பொதுவாகக் கிடக்கின்றன. இவற்றை $25 முதல் $150 வரை அவற்றின் நிலையைப் பொறுத்து வாங்கலாம்.  
1960களிலும், 1970களிலும், பொதுவாகச் சிறுவர்களும், இளவயதினருமே தொடக்ககாலச் சேகரிப்பாளர்களாக இருந்தார்கள். பெரியவர்கள் பலர் இதையொரு சிறுவர் செய்யும் செயலாகக் கருதி ஒதுக்கினார்கள். 1800களின் இறுதிப் பகுதியில், இவ்வாறான சேகரிப்பாளர்கள் பெரியவர்களாகி, அஞ்சல்தலைகள், அவற்றின் உற்பத்தி, அஞ்சல்தலையில் அச்சுப் பிழைகள் போன்றவை தொடர்பாக முறையாக ஆராய்ந்து வெளியிட்டார்கள்.  
அரிய அஞ்சல்தலைகளுக்குப் கிடைத்த பிரபலம் பலருக்குத் தூண்டுதலாக அமைந்து, 1920களில், சேகரிப்பாளர்களது தொகை விரைவாக அதிகரித்தது. முந்திய அஞ்சல்தலைகள் நல்ல நிலையில் கிடைக்காததால், அவற்றின் பெறுமதியும் பெருமளவு கூடியது. பொதுவாக இரண்டு, மூன்று, நான்கு என்று சேர்ந்து இருந்த பழைய அஞ்சல்தலைகள் கிடைத்தற்கு அரிதாயிருந்தன.  
1920களில் வெளியிடப்பட்ட அமெரிக்கத் அஞ்சல்தலைகளின் பெறுமதி கிடுகிடுவென உயர்ந்ததால், 1930களில், பல அமெரிக்கச் சேகரிப்பாளர்கள், சில ஆண்டுகளின் பின்னர் நல்ல விலைக்கு விற்கும் எண்ணத்துடன், புத்தம்புதிய அஞ்சல்தலைகளை வாங்கிக் குவித்தனர். இவ்வெண்ணம் ஈடேறவில்லை. 60 ஆண்டுகளுக்கு மேலாகியும், இப்பொழுதுகூட, புத்தம்புதிய நிலையில் 1930களின் அமெரிக்க வெளியீடுகளை, கிட்டத்தட்ட அவற்றின் குறித்த விலையிலேயே வாங்கமுடியும். பல சேகரிப்பாளர்களும், வணிகர்களும் இன்னும் 1930களின் அஞ்சல்தலைகளைக் கடிதம் அனுப்பப் பயன்படுத்துகிறார்கள் என்று கூறப்படுகிறது.
# அஞ்சல்தலை சேகரிப்பு

## அஞ்சல்தலை சேகரிப்புப் பொருட்கள்

அஞ்சல்தலைகள் சேகரிப்பாளர்களது சேகரிப்புப் பொருட்களில் பின்வருவன அடங்கும்:
- அஞ்சல்தலைகள்
- அஞ்சல் எழுதுபொருட்கள்
- அஞ்சல் அட்டைகள்
- விமான அஞ்சல்கள்
- விமான அஞ்சல் தாள்
- இறைவரி முத்திரைகள்
- அஞ்சல் கட்டண நிலுவை முத்திரைகள்
- வாத்து முத்திரைகள்
- நினைவுத் தாள்கள்
- முதல் நாள் உறைகள்
- முதல் நாள் கொண்டாட்ட நிகழ்ச்சிகள்
- நினைவுப் பக்கங்கள்
- அஞ்சல்தலையியல் நூல்கள்
- அஞ்சல்தலை தொடர்பில் அரசு வெளியிடும் பொருட்கள் (உ.ம்., அஞ்சலுறைகள்)
- அஞ்சல் தலையொத்த பெயர்ச் சுட்டிகள் (labels)
- உண்மையான அஞ்சல்தலைகளின் படங்களைக் கொண்ட, வேறு அஞ்சல்தலையல்லாத பொருட்கள்
- அஞ்சல்தலையொத்த பெயர்ச் சுட்டிகளின் படங்களைக் கொண்ட, வேறு அஞ்சல்தலையல்லாத பொருட்கள்
- போலியான/ஏமாற்று அஞ்சல் தலைகள்
- அஞ்சல் தொடர்பான போலிகள்
- அரிய அஞ்சல்தலைகளின் போலிகள்
- மீள்பதிப்புகள்
- faked stamps
- அஞ்சல்நிலையக் குறிகள்
# அஞ்சல்தலை சேகரிப்பு

## வரையறைகள்

இன்று பல்வேறு நாடுகளும் வெளியிடும் அஞ்சல்தலைகள் கணக்கிட முடியாதவை. 1840 க்குப் பின்னர் கடந்த ஒன்றரை நூற்றாண்டுகளுக்கு மேலாக அனைத்து நாடுகளும் வெளியிட்ட அஞ்சல்தலைகளோடு ஒப்பிடும்போது, ஒரு மனிதன் தன் வாழ்நாளில் சேகரிக்ககூடியவை மிகச் சிலவே. ஒரு வரையறையின்றி, கிடைக்கக் கூடிய எல்லாத் அஞ்சல்தலைகளையும் சேகரிக்க முயலும் ஒருவரின் சேகரிப்பில் எவ்வித ஆழமும் இருக்க முடியாது. இதனால் தற்காலத்தில் சேகரிப்பாளர்கள், தங்கள் சேகரிப்பு முயற்சிகளை ஒரு குறிப்பிட்ட வரையறைக்குள் அடக்கிக் கொள்கிறார்கள். இவ்வாறான வரையறுப்புகள் சில பின்வருமாறு:  
- **ஒற்றை நாட்டுச் சேகரிப்பு** - இது ஒரு நாடு வெளியிட்ட அஞ்சல் தலைகளை மட்டும் சேகரிப்பதாகும்.
- **தலைப்புசார் சேகரிப்பு** - இது ஒரு குறிப்பிட்ட தலைப்பு தொடர்பாகப் பல்வேறு நாடுகளும் வெளியிட்ட அஞ்சல்தலைகளைச் சேகரிப்பதாகும். பறவைகள், விலங்குகள், புகைவண்டிகள், விண்வெளிப் பயணம் என்பன அஞ்சல்தலை சேகரிப்பில் பரவலமான சில தலைப்புகளாகும்.
# அஞ்சல்தலை சேகரிப்பு

## முதலீடுகள்

இப் பொழுதுபோக்கு இலாபமற்றதாக இருந்தும், பல புதிய சேகரிப்பாளர்கள் அஞ்சல்தலைகளில் முதலீடு செய்கிறார்கள். அஞ்சல்தலையியல் முதலீடு உயர் மட்டச் சேகரிப்பாளரிடையே பரவலாக இருந்துவருகிறது. அரிய அஞ்சல்தலைகள், தொட்டுணரக்கூடிய முதலீடுகளில், இலகுவாகக் காவிச்செல்லக் கூடியவை என்பதுடன் சேமித்துவைப்பதும் இலகுவாகும். ஓவியங்கள், சேகரிப்புப் பொருள் முதலீடுகள், பெறுமதியான உலோகங்கள் என்பவற்றுக்குக் கவர்ச்சிகரமான மாற்றீடாக இவை இருந்து வருகின்றன.  
எனினும், இந்தப் பொழுதுபோக்கில் ஈடுபடுவதால் கிடைக்கும் மன நிறைவுக்கும், பொது அறிவு வளர்ச்சிக்குமாகவே, இதில் ஈடுபடும்படி புதியவர்களைத் தூண்டுகிறார்கள். மிகச் சிறிய வண்ணப்படங்களான அஞ்சல்தலைகள் பல பயனுள்ள தகவல்களைத் தம்முள் புதைத்து வைத்துள்ளன. இவை இளம் சேகரிப்பாளர்களது அறிவு வளர்ச்சிக்கு உதவுகின்றன.
# அஞ்சல்தலை சேகரிப்பு

## அஞ்சல்தலை ஆய்வுகள்

அஞ்சல்தலைகள் பற்றிய ஆய்வுகளில் ஈடுபடுவதும் ஒரு தனித்துறையாக இருந்து வருகிறது. இதனை 'அஞ்சல்தலையியல்' (Philately) என்பார்கள். இதில் ஈடுபடுபவர்கள் பெரும்பாலும் அஞ்சல்தலைகள் சேகரிப்பதும் வழக்கமாக இருப்பதால், அஞ்சல்தலையியலும் அஞ்சல்தலை சேகரிப்பும் ஒன்றே என்று பிழையாக எண்ணப்படுகிறது. அஞ்சல்தலையியல் என்பது அஞ்சல்தலைகளையும், தொடர்புடைய பொருட்களையும் ஆய்வு செய்யும் ஒரு விரிவான துறையைக் குறிக்கும் ஒரு பதமாகும்.
# அஞ்சல்தலை சேகரிப்பு

## விபரப் பட்டியல்கள்

பலவகையான அஞ்சல்தலை விபரப் பட்டியல்கள் உள்ளன.  
- ஸ்டான்லி கிப்பன் (ஐக்கிய இராச்சியம்)
- ஸ்கொட் விபரப்பட்டியல் (ஐக்கிய அமெரிக்கா)
- மிச்சேல் (செருமனி)
- யிவேர்ட் (yvert) (பிரான்சு)
# அஞ்சல்தலை சேகரிப்பு

## இவற்றையும் காணவும்

- அஞ்சல் வரலாறு
- அஞ்சலட்டை
- அபுதாபியின் அஞ்சல்தலைகளும் அஞ்சல் வரலாறும்
# அஞ்சல் தலை

**அஞ்சற்றலை** அல்லது **தபால்தலை** என்பது அஞ்சல் சேவைக்கு முன் கட்டணம் செலுத்தப்பட்டதற்குச் சான்றாக கொடுக்கப்படுவது. பொதுவாக இது ஒரு நீள்சதுர வடிவிலமைந்த சிறு காகிதத் துண்டாக இருக்கும். தபால் சேவை மூலம் அனுப்பப்படவுள்ள கடிதஉறையில், மேற்சொன்ன தபால்தலைகளை ஒட்டுவதன் மூலம், அக் கடிதத்தை அனுப்புபவர் அதை அனுப்புவதற்கான கட்டணத்தைச் செலுத்தியுள்ளார் என்பதற்குச் சான்று அளிக்கின்றார். முன் கட்டணம் செலுத்தப்பட்ட உறைகளைப் பயன்படுத்துவதிலும் பார்க்க அதிகம் விரும்பப்படும் முறை இதுவாகும்.  
அஞ்சல்தலை என்ற சொல்லுக்குப் பதிலாக **முத்திரை** என்ற பதமும் வழக்கிலுள்ளது. இச் சொல் தபால்தலை என்பதை மட்டுமன்றி வேறு பொருள்களையும் கொடுக்கக் கூடுமெனினும், சாதாரணமாக முத்திரை என்பது, தபால் தலையையே குறிக்கும்.  
நீள் சதுரமாக மட்டுமன்றித் தபால்தலைகள் பல்வேறு வடிவங்களிலும் வெளியிடப்படுவதுண்டு. முக்கோணம், வட்டம், பல்கோணம், இணைகரம் போன்ற வடிவங்களிலும் தபால்தலைகள் உண்டு.
# அஞ்சல் தலை

## வரலாறு

ஒட்டும் தன்மையுள்ள தபால்தலைகளும், ஒருதன்மைத்தான தபால் கட்டணமும், 'ஜேம்ஸ் சாமேர்ஸ்' என்பவரால் 1834 அளவில் முன்வைக்கப்பட்டது. இதே கருத்தை 1837ல் 'ரோலண்ட் ஹில்' என்பவரால் வெளியிடப்பட்ட, *தபால் துறைச் சீரமைப்பு: இதன் முக்கியத்துவமும், செயற்படுதன்மையும்* என்னும் அறிக்கையில் சுட்டிக்காட்டப்பட்டது. தபால் பெறுனர், கட்டணம் செலுத்தவிரும்பாவிடில், தபாலை வாங்க மறுக்கலாம் எனவே தபால் கட்டணத்தை, பெறுனரிடம் அறவிடுவதிலும், அனுப்புனரிடம் அறவிடுவதே சிறந்தது என அதில் அவர் வாதாடினார். எவ்வளவு தூரத்தில் வழங்கப்படுகிறது என்பதைக் கருதாமல், ஒருசீரான கட்டணமாக ஒரு பென்னியை அறவிடவேண்டுமென்றும் அவர் கருத்து கூறினார். வெவ்வேறு தொலைவிடங்களுக்கு வெவ்வேறு கட்டண அறவீட்டு முறை, கணக்கு வைக்கும் செலவை அதிகரிக்கும் என்றும், ஒரு சீரான கட்டணமுறையில் அரச தபால் சேவைக்குப் பணம் மிச்சப்படும் என்பதையும் எடுத்துக் காட்டினார். சாமேர்ஸின் முன்வைப்பு இறுதியாக 1839 ஆகஸ்டில் நாடாளுமன்றத்தில் ஏற்றுக்கொள்ளப்பட்டதுடன் பொதுத் தபால் அலுவலகம், 1840ல் பென்னி தபால் சேவையை ஆரம்பித்ததுடன், 1 பென்னியும், 2 பென்னியும் பெறுமானமுள்ள, படம் அச்சிடப்பட்ட உறைகளையும் வெளியிட்டது.  
மூன்று மாதங்களின் பின்னர், விக்டோரியா மகாராணியின் படம் அச்சிடப்பட்ட பென்னி பிளாக் என்று அறியப்பட்ட முன்கட்டணத் தபால் தலையையும் வெளியிட்டது. முதலாவது தபால் தலையை வெளியிட்ட காரணத்தினால், அனைத்துலகப் பயன்பாட்டுக்குத் தபால்தலைகளை வெளியிடும் நாட்டின் பெயர் ரோமன் எழுத்துகளில் அவற்றில் பொறிக்கப் பட வேண்டுமென்ற அதன் விதியிலிருந்து, ஐக்கிய இராச்சியத்துக்கு, அனைத்துலக தபால்சேவைச் சங்கம் (U.P.U.) விலக்கு அளித்துள்ளது. யூ.பி.யூ வில் இணைவதற்கு முன்னர் பல நாடுகள் இப்படிச் செய்வதில்லை, எனினும் பின்னர் மிகக் குறைந்த மீறல்களே இருந்தன. இதன் காரணமாக சீனா, ஜப்பான் போன்ற நாடுகளின் பெரும்பாலான பழைய வெளியீடுகளிலுள்ள கீழை நாட்டு எழுத்துக்களுக்கு மேற்கு நாட்டுப் புதிய சேகரிப்பாளர்கள் அறிமுகமில்லாதவர்களாக உள்ளார்கள். ஒரு தபால் தலை, அதன் பெறுமதியையும், அந் நாட்டு நாணயத்தில் கொண்டிருக்கவேண்டும். சில நாடுகள், ஒரு எழுத்தையோ அல்லது *First Class* என்பது போன்ற குறிப்புக்களையும் பெறுமதிக்குப் பதிலாகக் கொடுக்கின்றன. யூ.பி.யூ வின் விதி காரணமாக இது உள்ளூர் சேவைகளுக்கு மட்டுமே மட்டுப்படுத்தப்படுகின்றது, எனினும் மீறல்களும் அதிகம் கவனிக்கப்படுவதில்லை.(ஐரோப்பிய தபால் சேவைக்கான பிரித்தானியாவின் "E" தபால்தலையும், தென்னாபிரிக்காவின் "பன்னாட்டு கடித விகிதம்" என்ற தபால் தலையும் மேற்சொன்ன விதிவிலக்குகளில் அடங்கும்).
# அஞ்சல் தலை

## வழங்கல்

தொடக்க காலத்திலிருந்தே, எப்படித் தபால் தலைகள் வழங்கப்படுகின்றன அல்லது விற்கப்படுகின்றன என்பது தொடர்பில், பல்வேறு புதிய முறைகள் கையாளப்பட்டு வந்தன. அண்மையில் ஒருவர் தனது கணனியிலேயே தபால்தலைகளை அச்சிட்டுப் பெறக்கூடியதாக இருந்தது. 2002ல் ஐக்கிய அமெரிக்கத் தபால் சேவை வலைத் தபால்தலைகளை வெளியிடுவதற்கு ஸ்டாம்ப்ஸ்.காம் முக்கு (Stamps.com) அனுமதி வழங்கியது.
# அஞ்சல் தலை

## தபால்தலைகளின் வகைகள்

|]]
முதனிலைப்படுத்தி பிரசுரிக்கப்பட்ட 1987 ம் ஆண்டின் நியூஃபின்லான்ட் முத்திரை]]  
- வான்வழி அஞ்சல் - வான்வழி அஞ்சல் சேவைகளுக்கான கட்டணத்துக்காக. வான்வழி அஞ்சல் சேவைகளுக்கான தபால்தலைகளில், *வாழ்வழி அஞ்சல்* என ஆங்கிலத்தில் அச்சிடப்பட்டிருப்பது பொதுவான வழக்கம். தபால்தலை விபரப்பட்டியல்களை வெளியிடும் ஸ்கொட் நிறுவனம், அக்காலத்தில் புழக்கத்திலிருந்த வான்வழி அஞ்சல் கட்டணங்களுக்குப் பொருத்தமானதும், வானூர்தியொன்றின் நிழல்வரிப்படம் பொறிக்கப்பட்டவையுமான, ஐக்கிய அமெரிக்காவில் வெளியிடப்பட்ட சில தபால்தலைகளை, வான்வழி அஞ்சல்களாகப் பட்டியல் இட்டுள்ளது. ஏனைய மூன்று முக்கிய விபரப் பட்டியல்களும், வான்வழி அஞ்சல்தலைகளுக்கு சிறப்புத் தகுதி எதையும் கொடுக்கவில்லை.
- ஏடிஎம் (*ATM*)
- தூதுவரின் தபால்தலை (*carrier's stamp*)
- சான்றளிக்கப்பட்ட அஞ்சல் தபால்தலைகள் (*certified mail stamps*)
- ஞாபகார்த்த தபால்தலைகள்
- விரைவுத் தபால்தபால்தலை/ சிறப்பு வழங்கல் தபால்தலை
- காலம்தாழ்ந்த கட்டணத் தபால்தலை
- உள்ளூர் தபால்
- படையினர் தபால்தலை
- அரசு ஏற்புபெற்ற அஞ்சல் தபால்தலைகள்
- ஆக்கிரமிப்புத் தபால்தலை
- பொதித் தபால்
- தபால் கட்டண நிலுவை
- தபால் வரி
- தானொட்டுத் தபால்தலைகள்
- பகுதி-அஞ்சல் / ஈகை தபால்தலை (*semi-postal / charity stamp*)
- சிறப்புக் கையாள்கை
- சோதனைத் தபால்தலை
- போர் வரி தபால்தலை (*War tax stamp*)
- நீர்-தூண்டற் தபால்தலை (*water-activated stamp*)
# அஞ்சல் தலை

## சேகரித்தல்

*முதன்மைக் கட்டுரை: அஞ்சல்தலை சேகரிப்பு*  
சில நாடுகள் தபால் சார்ந்த தேவைகளுக்காகவன்றி, சேகரிப்பாளர்களுக்காகவே தபால்தலைகளை வெளியிடுகின்றார்கள். இது அவ்வாறான நாடுகளின் வருமானத்தின் குறிப்பிடத்தக்க அளவுக்குக் காரணமாக உள்ளது என்றும் கூறப்படுகின்றது. இவ்வாறு சேகரிப்பாளர்களைக் குறி வைத்துத் தபால் தலைகளை வெளியிடும் கொள்கை எல்லாச் சந்தர்ப்பங்களிலும் சேகரிப்பாளர்களால் ஆதரிக்கப்படுவது இல்லை. இக்கொள்கையை மிதமான அளவுக்குப் பயன்படுத்தும்போது சேகரிப்பாளர்களிடம் வரவேற்புப் பெறும் அதே வேளை, அளவுக்கு மீறித் தபால்தலைகளை வெளியிடும் நாடுகள் கண்டனத்துக்கு உள்ளாகின்றன. சில பத்தாண்டுகளுக்கு முன், சில தனியார் நிறுவனங்கள், சிறிய நாடுகளுடன் ஒப்பந்தம் செய்துகொண்டு, அந்நாடுகளுக்கான தபால்தலைகளை இலவசமாக அச்சிட்டுக் கொடுத்தன. ஆனால், இதற்கு மாற்று உதவியாக, எஞ்சியிருக்கும் தபால்தலைகளை சேகரிப்பாளர்களுக்கு விற்கும் உரிமையைத் தாங்கள் பெற்றுக்கொண்டன.
# அஞ்சல் தலை

## பெயர்பெற்ற தபால்தலைகள்

- பென்னி பிளாக்
- மொரீஷியஸ் நீல பென்னி
- தலைகீழ் ஜென்னி
- பிரித்தானிய கயானா 1 சென்ட் சாந்து
- பாசெல் புறா
- கருப்பு ஹொண்டூராஸ் (*Black Honduras*)
- சென் லூயிஸ் கரடிகள் (*St. Louis Bears*)
- தபால்தலையை வட்ட வடிவில் வெளியிட்டது மலேசியா நாடு. தி இந்து தமிழ், ஜூன் 29, 2014
# பென்னி பிளாக்

'பென்னி பிளாக்']]  
**பென்னி பிளாக்** (*Penny Black*) உலகின் முதலாவது உத்தியோகபூர்வ ஒட்டக்கூடிய தபால்தலையாகும். இது பெரிய பிரித்தானியாவால் 1840 மே 1 அன்று மே 6ம் திகதியிலிருந்து உபயோகிப்பதற்காக வெளியிடப்பட்டது.  
தபால் சேவைக்காக முன்கட்டணம் செலுத்தப்பட்டதைக் காட்ட, ஒட்டக்கூடிய தபால்தலையைப் பயன்படுத்தும் எண்ணம், ரோலண்ட் ஹில் என்பவரது, பிரித்தானிய தபால் முறைமையின் மறுசீரமைப்புக்கான 1837 ஆம் வருடத்திய முன்வைப்பின் ஒரு பகுதியாகும். 1839ல், பிரித்தானியத் திறைசேரி, புதிய தபால்தலை வடிவமைப்புக்காகப் போட்டியொன்றை அறிவித்ததாயினும், சமர்ப்பிக்கப்பட்ட வடிவமைப்புகள் எதுவும் ஏற்கப்படவில்லை. அதனால், முன்னர் ஒரு பதக்கத்துக்காக வில்லியம் வயன் என்பவரால் உருவாக்கப்பட்ட விக்டோரியா மகாராணியின் உருவப்படமொன்றைப் பயன்படுத்தத் திறைசேரி முடிவுசெய்தது. மேல்பகுதியில் "POSTAGE" என்ற சொல்லும், அடியில் "ONE PENNY" என்ற பெறுமானமும் அச்சிடப்பட்டிருந்தது. இவற்றுடன் அடிப்பக்கத்து இரண்டு மூலைகளிலும், பெரிய தாளில், குறிப்பிட்ட தபால்தலையின் இடத்தைக் குறிக்கும், "A A", "A B", போன்ற எழுத்துக்கள் இருந்தன. அதன் பெயர் குறிப்பதுபோல், தபால்தலை முழுவதும் கறுப்பு நிறத்திலேயே அச்சிடப்பட்டிருந்தது. தபால்தலைகள் பேர்க்கின்ஸ் பேக்கன் (*Perkins Bacon*) நிறுவனத்தால் அச்சிடப்பட்டது. At the time it was normal for the recipient to pay postage on delivery, charged by the sheet and on distance travelled. By contrast, the Penny Black allowed letters of up to to be delivered at a flat rate of one penny, regardless of distance.  
மே 6 உத்தியோகபூர்வமான முதல் நாளாக இருப்பினும், மே 2ல் தபால்குறியிடப்பட்ட மூன்று உறைகள் இருப்பது அறியப்பட்டுள்ளது. இது தபாலதிபர்கள் குறிப்பிட்ட நாளுக்கு முன்னதாகவே தபால்தலைகளை விற்றதன் காரணமாக இருக்கலாம்.  
பென்னி பிளாக், ஒரு வருடத்துக்கும் சற்றுக் கூடியகாலமே உபயோகத்தில் இருந்தது. கறுப்பு நிறத்தின் மேல் சிவப்பு நிற மையினால் அடித்தல் செய்தால்கூடத் தெளிவாகத் தெரிவதில்லை என்ற அனுபவத்தின் காரணமாக, பென்னி ரெட் என்னும் சிவப்பு நிறத் தபால் தலை அறிமுகப்படுத்தப்பட்டு, கறுப்பு மையினால் அடித்தல் செய்யப்பட்டது.  
பென்னி பிளாக் தாராளமாகக் கிடைக்கக்கூடியதெனினும், அதனுடைய முக்கியத்துவம் காரணமாக அதற்கு சேகரிப்பாளரிடையே அதிக மதிப்பு உள்ளதால், மலிவாகக் கிடைப்பதில்லை. 2000ல் நல்ல நிலையிலுள்ள ஒரு பயன்படுத்திய தபால்தலை US$200க்கும், பயன்படுத்தாதது US$3,000 க்கும் விலைபோனது. மாறாக பயன்படுத்திய பென்னி ரெட் $ 3 மட்டுமே பெற்றது.
# தமிழர்

**தமிழர்** (, *Tamils*, *Tamilians*) என்பவர் தமிழைத் தாய்மொழியாகக் கொண்டவர்களாவர். மிகப் பழைய தமிழ்ச் சமுதாயங்கள் தென்னிந்தியா, இலங்கையைச் சேர்ந்தவைகள் ஆகும். உலகம் முழுவதிலும் இன்று தமிழர் பரவி வாழ்ந்தாலும் அவர்களது தாயகம் தமிழ்நாடும், தமிழீழமுமே ஆகும். 1800 முதல் 1900-களில் பிரித்தானியக் குடியேற்றவாத அரசால் பெருந்தோட்டப் பயிர்ச் செய்கைக்காகத் தென்னிந்தியாவிலிருந்தும், இலங்கையின் வடபகுதியிலிருந்தும் குறிப்பிடத்தக்க அளவில் தமிழர்கள் மலேசியா, சிங்கப்பூர், பர்மா போன்ற நாடுகளில் குடியேற்றப்பட்டார்கள், மேலும் மொரிசியசு, மடகாசுகர், தென்னாபிரிக்கா போன்ற ஆப்பிரிக்கா நாடுகள் பலவற்றிலும் தமிழர்கள் குடியேறியுள்ளார்கள். 20-ஆம் நூற்றாண்டில் தொழில் வாய்ப்புகள் பெற்று நடு ஆசிய நாடுகளுக்குச் சென்று வசிக்கின்றனர். 1950-ஆம் ஆண்டுக்குப் பின்னர்த் தமிழர் தொழில் வல்லுநர்களாக ஐரோப்பிய அமெரிக்க நாடுகளுக்குப் புலம்பெயர்ந்தனர். 1983-ஆம் ஆண்டு இலங்கை உள்நாட்டு இனக்கலவரங்களில் பாதிக்கப்பட்ட பெருமளவு ஈழத்தமிழர்கள் ஆத்திரேலியா, கனடா, அமெரிக்கா போன்ற நாடுகளிலும், ஐரோப்பிய நாடுகளான பிரித்தானியா, பிரான்சு, செருமனி, சுவிட்சர்லாந்து, தென்மார்க்கு, நோர்வே ஆகிய நாடுகளிலும் சென்று வாழ்கிறார்கள். உலகில் 70 மில்லியன் மக்கள் தமிழைத் தாய் மொழியாகவும், மேலும் 9 மில்லியன் மக்கள் தமிழை இரண்டாம் மொழியாகக் கொண்டுள்ளனர்.
# தமிழர்

## வரலாறு

தமிழர் தோற்றம் பற்றி 4 கருதுகோள்கள் உள்ளன. தமிழர் குமரிக்கண்டத்தில் இருந்து வந்தார்கள் என்பது ஒரு கருதுகோள். பழந்தமிழர் தென் இந்தியாவின் பழங்குடிகள் என்பது இன்னொரு கருதுகோள். மூன்றாவது கருதுகோள் தமிழர்கள் ஆதியில் ஆப்பிரிக்காவில் இருந்து அரேபிய கடல் ஊடாகத் தென்னிந்தியா வந்தோரின் வழித்தோன்றல்களே என்கிறது. தமிழர் நடு ஆசியா, வட இந்தியா நிலப்பரப்புகளில் இருந்து காலப்போக்கில் தென் இந்தியா வந்தனர் என்பது மற்றைய கருதுகோள். எப்படியாயினும் தமிழினம் தொன்மை வாய்ந்த மக்கள் இனங்களில் ஒன்றாகும்.  
தமிழ்நாட்டின் பல்வேறு இடங்களில், குறிப்பாக ஆதிச்ச நல்லூரில், நடந்த அகழ்வாராய்ச்சியில் அகழ்ந்தெடுக்கப்பட்ட புதையுண்ட மண்பாண்டங்கள் கிமு 1000-ஆம் ஆண்டு காலத்தைச் சேர்ந்தவைகளாகும். இவை தமிழர்கள் இங்கு வாழ்ந்ததற்கான சான்றாக விளங்குகின்றன. அப்புதைபொருட்களில் உள்ள குறிப்புகளும் பண்டைய தமிழ் இலக்கியங்களில் உள்ள குறிப்புகளும் ஒத்துப் போவதால், அக்கால கட்டத்தில் தென்னிந்தியாவில் தமிழர்கள் வாழ்ந்ததை இஃது உறுதி செய்கிறது. சமீபத்தில் இவ்விடங்களில் மேற்கொள்ளப்பட்ட அகழ்வாய்வுகளில் கிடைத்த பழைய தமிழ் எழுத்துகள் குறைந்தது பொ.ஊ.மு. 500-ஆம் ஆண்டைச் சேர்ந்தவையாகும். இதையும் சங்கத்தமிழ் இலக்கிய ஆதாரங்களையும் கொண்டு குமரிக்கண்டத்தில் இருந்து தமிழர் வந்தார்கள் என்று சிலர் கூறுவர்.  
புரோட்டோ-தமிழர்கள் மற்றும் திராவிடர்கள் பொதுவாக இணைக்கப்பட்டுள்ளனர் மற்றும் பண்டைய தெற்கு ஈரானில் உள்ள கற்கால சாக்குரோசு விவசாயிகளுடன் ஒரு பொதுவான தோற்றத்தைப் பகிர்ந்து கொள்கிறார்கள் என்று பல ஆய்வுகள் முடிவு செய்கின்றன. இந்தக் கற்கால மேற்கு ஆசிய தொடர்பான குடிகள் அனைத்துத் தெற்காசியர்களின் முக்கிய மூதாதையரின் அங்கமாக அமைகிறது. அசுகோ பருபோலாவின் கூற்றுப்படி, புரோட்டோ-தமிழர்கள், மற்றத் திராவிடர்களைப் போலவே, சிந்து சமவெளி நாகரிகத்தின் வழித்தோன்றல்களாக உள்ளனர், இஃது எலாமியர்களுடனும் இணைக்கப்பட்டுள்ளது.
# தமிழர்

## புவியில் தமிழ் மக்களின் பரம்பல்

தமிழர் உலகம் முழுவதும் பரவி வாழ்ந்தாலும் ஒரு சில இடங்களிலேயே செறிந்து வாழ்கின்றனர். அத்தகைய இடங்களாகப் பின்வருவன உள்ளன.
# தமிழர்

## புவியில் தமிழ் மக்களின் பரம்பல்

### இந்தியத் தமிழர்கள்

பெரும்பாலான தமிழர்கள் தமிழ்நாட்டிலேயே வாழ்கின்றனர். மேலும் இந்தியாவின் பிற பகுதிகளிலும் தமிழர்கள் வாழ்கின்றனர். அவற்றிலான குடியேற்றங்கள் தற்காலத்தில் ஏற்பட்டவையாகும். எனினும் கருநாடக மாநிலத்தின் மாண்டியா, எப்பார் பகுதிகளிலும், கேரள மாநிலத்தின் பாலக்காட்டிலும் மற்றும் மகாராட்டிரா மாநிலம் புனே, மும்பையின் தாராவி பகுதிகளிலும் இடைக்காலத்திலிருந்தே வாழ்ந்து வருகின்றனர்.
# தமிழர்

## புவியில் தமிழ் மக்களின் பரம்பல்

### இலங்கைத் தமிழ்பேசும் மக்கள்

இலங்கையில் தமிழைத் தாய்மொழியாகக் கொண்டோர் இலங்கைத் தமிழ்பேசும் மக்கள் ஆவர். இவர்கள் இலங்கைத் தமிழர், இலங்கைத் தமிழ் முசுலீம்கள் மற்றும் மலையகத் தமிழர் என மூன்று வகையினராக அடையாளப்படுத்தப்பட்டுள்ளனர். இரண்டாயிரம் ஆண்டுகளுக்கும் மேலாக இலங்கையைத் தமது தாயகமாகக் கொண்டோர் இலங்கைத் தமிழர் ஆவர். நீண்ட காலமாக இலங்கையில் வசித்து, தமிழ் மொழியைத் தாய்மொழியாகக் கொண்டு, இசுலாம் மதத்தைப் பின்வற்றுவோர் இலங்கைத் தமிழ் முசுலீம்கள் (சோனகர்) ஆவர். 1800-ஆம் ஆண்டுகளில் பிரித்தானிய குடியேற்றவாத அரசால் இலங்கை மலைநாட்டுத் தேயிலை, இரப்பர் தோட்டங்களில் வேலை செய்வதற்கெனத் தமிழகத்திலிருந்து குடியேற்றப்பட்ட தொழிலாளர்களின் வழித்தோன்றல்கள் மலையகத் தமிழர் என்றழைக்கப்படுகிறார்கள். இலங்கையில் அனைத்துத் தமிழர்களது மனித உரிமைகளையும் சிங்களப் பேரினவாத அரசு மறுத்து, அவர்களை வன்முறைக்கு உட்படுத்தியது. இதை எதிர்த்தே ஈழப்போராட்டம் வெடித்தது.
# தமிழர்

## புவியில் தமிழ் மக்களின் பரம்பல்

### தென்கிழக்கு ஆசியாவில் தமிழர்

தென்கிழக்கு ஆசியாவுடன் தமிழர் அரசியல், வணிக, பண்பாட்டுத் தொடர்புகளைப் பேணியும், அங்குப் பரவலாக வசித்தும் வருகின்றார்கள். குறிப்பாகச், சோழப் பேரரசு சில தென்கிழக்கு ஆசிய நாடுகள் மீது அதிகாரம் கொண்டிருந்ததால், பல தமிழர் இங்கு குடியமர்ந்து பின்னர் இனக்கலப்புக்கு உள்ளாகி இன்று அந்நாட்டு மக்களாகவே வாழ்கின்றார்கள். ஆங்கிலேயர் காலத்தில் தமிழர் இந்நாடுகள் சிலவற்றில் கூலிகளாகக் குடியமர்த்தப்பட்டனர். குறிப்பாக மலேசியா, (கடாரம்), சிங்கப்பூர், மியன்மார் (அருமணதேயம்), தாய்லாந்து, இந்தோனேசியா (சாவா (சாவகம்), சுமத்திரா), கம்போடியா ஆகிய தென்கிழக்கு ஆசிய நாடுகளில் குடியமர்த்தப்பட்டனர். மலேசியா, சிங்கப்பூர் ஆகிய நாடுகளுக்கு இடம்பெயர்ந்த தமிழர்கள் இன்றும் தங்கள் மொழி, பண்பாட்டைப் பேணி வருவது குறிப்பிடத்தக்கது. பெரும்பாலான குழந்தைகள் தமிழ்ப் பள்ளிகளில் பயிலுவதே இதற்குச் சான்றாகும். அனைத்திற்கும் மேலாகத் தனது மக்கள் தொகையில் 10 விழுக்காடுக்கும் குறைவான தமிழர்களைக் கொண்ட சிங்கப்பூர், தமிழைத் தனது ஆட்சி மொழிகளில் ஒன்றாக அறிவித்துள்ளது.
# தமிழர்

## புவியில் தமிழ் மக்களின் பரம்பல்

### ஆப்பிரிக்காவில் தமிழர்

ஆப்பிரிக்காவில் தமிழர்கள் 19-ஆம் நூற்றாண்டின் நடுவில் இருந்தே வசித்து வருக்கின்றார்கள். குறிப்பாக 1850-ஆம் ஆண்டில் குடியேற்றவாத பிரித்தானிய அரசால் தமிழர்கள் தென்னாப்பிரிக்கா, மொரிசியசு, மடகாசுகர், இரீயூனியன் ஆகிய நாடுகளில் குடியமர்த்தப்பட்டனர். இங்குத் தமிழர்களிடேயே தமிழ்மொழி பரவலாகப் பேசப்படாவிட்டாலும், தமிழர் பண்பாட்டுக் கூறுகளும் உணர்வுகளும் உயிர்ப்புடன் இருக்கின்றன. மொரீசியசு நாட்டு நாணயத்தில் தமிழ் எழுத்துகளும், எண்களும் இருப்பது குறிப்பிடத்தக்கது. 20-ஆம் நூற்றாண்டில் ஆப்பிரிக்காவின் நைசீரியா, கென்யா, சிம்பாப்புவே நாடுகளுக்குத் தமிழர்கள் ஆசிரியர்களாகவும், பிற தொழில் வல்லுநர்களாகவும் சென்றனர். பலர் தமது பணிக்காலம் முடிந்தவுடன் மீண்டும் தாயகத்துக்கோ வேறு நாடுகளுக்கோ சென்று விடுவர்.
# தமிழர்

## புவியில் தமிழ் மக்களின் பரம்பல்

### ஐரோப்பாவில் தமிழர்

இந்தியா மற்றும் இலங்கை தமிழர்கள், 1950-ஆம் ஆண்டின் பின்னரே தொழில் துறை வல்லுநர்களாகப் பிரித்தானியா முதற்கொண்டு பிற ஐரோப்பிய நாடுகளுக்குப் புலம்பெயர்ந்தனர்.1983-இல் இலங்கையில் ஏற்பட்ட மோசமான இனக்கலவரங்களுக்குப் பின்னர்த் பெருந்தொகையினரான ஈழத்தமிழர்கள் அகதிகளாக ஐரோப்பாவுக்கு இடம்பெயர்ந்தனர். இவ்வாறு இடம்பெயர்ந்து வாழ்வோரும் அவர்களின் வழித்தோன்றல்களும் ஐரோப்பியத் தமிழர் என்றழைக்கப்படுகிறார்கள். இன்று இவர்களில் கணிசமானோர் குடியுரிமை பெற்று, அந்தந்த நாடுகளின் மொழிகளைக் கற்று, பொருளாதார வளர்ச்சியடைந்து வாழ்கின்றனர். பிரித்தானியா, பிரான்சு, செருமனி, இத்தாலி, சுவிட்சலாந்து, நோடிக்கு நாடுகள், ஆகிய நாடுகளில் பரந்து வாழ்கின்றார்கள். ஏறக்குறைய 4 முதல் 5 நூறாயிரம் தமிழர்கள் ஐரோப்பாவில் வசிக்கின்றனர்.
# தமிழர்

## புவியில் தமிழ் மக்களின் பரம்பல்

### ஓசியானியாவில் தமிழர்

ஆத்திரேலியா, நியூசிலாந்து, பிசி ஆகிய ஓசானிய நாடுகளிலும் கணிசமான தமிழர்கள் வாழ்ந்து வருகின்றனர். பிசித் தீவுகளில் தமிழர்கள் குடியேற்றவாத பிரித்தானிய அரசால் கரும்புத் தோட்டங்களில் வேலை செய்வதற்காக வரவழைக்கப்பட்டவர்களின் வழித்தோன்றல்களே ஆவர். இவர்களில் பலர் தமது அடையாளங்களை அங்கு அதிகமாக வாழும் இந்தி பேசும் மக்களுடன் கலந்துவிட்டார்கள். ஆத்திரேலியா, நியூசிலாந்து ஆகிய நாடுகளில் பொருளாதார வாய்ப்புகள் தேடி இருபதாம் நூற்றாண்டின் பிற்பகுதியில் தமிழர்கள் சென்றார்கள்.
# தமிழர்

## புவியில் தமிழ் மக்களின் பரம்பல்

### வட அமெரிக்காவில் தமிழர்

வட அமெரிக்காவில் கணிசமான அளவில் தமிழர்கள் வாழ்கின்றனர்.1950-ஆம் ஆண்டுக்குப் பின்னர் வேலைவாய்ப்பு, பொருளாதார முன்னேற்றம் தேடித் தமிழர் வட அமெரிக்காவுக்குச் சென்றனர் பின்னர் 1983-இல் இலங்கையில் வெடித்த கறுப்பு யூலை இனக்கலவரங்களால் பாதிக்கப்பட்ட பெருந்தொகை ஈழத்தமிழர்கள் கனடா மற்றும் ஐக்கிய அமெரிக்காவுக்குச் சென்றனர். இன்று கனடாவில் இரண்டரை இலட்சத்திற்கும் மேற்பட்ட தமிழர்களும், ஐக்கிய அமெரிக்காவில் ஐம்பதாயிரத்திற்கும் மேற்பட்ட தமிழர்கள் வாழ்கின்றனர்.
# தமிழர்

## சமூக அமைப்பு

தமிழர் சமூக அமைப்பு சாதிய படிநிலை அடுக்கமைவையும், ஆண் ஆதிக்க மரபையும் கொண்டது. தமிழர் சமூக அமைப்பில் சமயத்தின் பங்கும் முக்கியம். தற்காலத்தில் சமூக எதிர்ப்புப்போராட்டங்கள், சாதீயத்துக்கு எதிரான அரசியல் சட்ட நிலைப்பாடுகள், நகரமயமாதல், பொருளாதார முன்னேற்றம், நவீனமயமாதல் போன்ற பல காரணிகள் சாதிய கட்டமைப்பைத் தளர்த்தி உள்ளன. பெண்களுக்கான கல்வி, வேலை வாய்ப்புகள் பல மடங்கு பெருகி உள்ளன. அரசியல் சட்ட உரிமைகளும் கோட்பாட்டு நோக்கில் சமமாக உள்ளன. திராவிட இயக்கத்தின் இறைமறுப்பு கொள்கை, அறிவியல் வளர்ச்சி ஆகியவை சமயம் மீதான தீவிர நம்பிக்கையைக் குறைத்துள்ளன.
# தமிழர்

## மொழியும் இலக்கியமும்

சங்க இலக்கியத் தலைவர், தென்மதுரை, பாண்டியர் அரசு.]]
தமிழர்கள் இரண்டாயிரம் ஆண்டுகளுக்கும் மேலான இலக்கண இலக்கிய வளம் மிக்க திராவிட மொழியான தமிழைத் தாய் மொழியாகக் கொண்டவர்கள். தமிழ் மொழி சமசுகிருதத்திற்கு இணையாக இந்திய நாட்டின் செம்மொழிகளில் ஒன்றாகத் திகழ்கிறது. இந்திய அரசால் அதிகாரப்பூர்வமாக 2004-ஆம் ஆண்டு தமிழ் மொழியே முதலாவது செம்மொழியாக அறிவிக்கப்பட்டது. இந்தியா, இலங்கை, சிங்கப்பூர் ஆகிய நாடுகளில் தமிழ் மொழி அந்நாடுகளின் அரசால் அலுவல் மொழியாக உள்ளது.
# தமிழர்

## மொழியும் இலக்கியமும்

### சங்க இலக்கியம்

தமிழில் கிடைக்கப்பெற்ற தொன்மையான இலக்கண நூல் தொல்காப்பியம். இது தமிழ் மொழியின் இலக்கணத்தை வரையறுப்பதோடு, அக்கால தமிழ்ச் சூழலையும் உரைக்கின்றது. பொ.ஊ.மு. 300 தொடக்கம் பொ.ஊ. 300 வரை எழுதப்பட்ட இலக்கியம் சங்க இலக்கியம் எனப்படுகிறது. பழந்தமிழரின் அகப்பொருள் மற்றும் புறப்பொருள் பாடும் கவிதைகளும், அறிவியல் நிலைப்பாடுகளை நிறுவும் கவிதைகளையும் சங்க இலக்கியத்தில் காணலாம். சங்க இலக்கியத்தில் செடிகள், பறவைகள், விலங்குகள் பற்றிய குறிப்புகள் குறிப்பிடத்தக்கவை. இக்காலத்தில் தோன்றிய இலக்கியங்கள் எட்டுத்தொகை, பத்துப்பாட்டு, பதினெண் கீழ்க்கணக்கு என மூன்று தொகை நூல்களாகத் தொகுக்கப்பட்டுள்ளன. இக்காலத்தில் எழுந்த அற நூல் திருக்குறள், இந்நூல் உலகில் அதிகம் போற்றப்படும் ஒரு நூலாக விளங்குகிறது. திருவள்ளுவர் ஆண்டு முறை இவரின் பெயர் தாங்கிய தமிழர் ஆண்டு முறையாகும்.
# தமிழர்

## மொழியும் இலக்கியமும்

### சங்கம் மருவிய கால இலக்கியம்

பொ.ஊ. 300-இலிருந்து பொ.ஊ. 700-வரை தமிழ் இலக்கிய வழக்கத்தில் சங்கம் மருவிய காலம் எனப்படுகிறது. இக்காலத்திலேயே சிலப்பதிகாரமும், பெளத்த தமிழ்க் காப்பியங்களான மணிமேகலை, குண்டலகேசி ஆகியவையும், சைன தமிழ் காப்பியங்களான சீவக சிந்தாமணி, வளையாபதி, மற்றும் ஐஞ்சிறுகாப்பியங்களும் தோன்றின. ஐஞ்சிறுகாப்பியங்களில் ஒன்றான நீலகேசி தமிழில் எழுந்த முதல் தர்க்க நூலாகக் கருதப்படுகிறது.
# தமிழர்

## மொழியும் இலக்கியமும்

### பக்தி கால இலக்கியம்

பொ.ஊ. 700-இலிருந்து பொ.ஊ. 1200-வரையுள்ள காலம் பக்தி இலக்கிய காலம் எனப்படுகிறது. இக்காலத்தில் தமிழ்ப் பக்தி இயக்கம் வலுப்பெற்றதது.சைவமும், வைணவமும் ஆதரவு பெற்றன. சைவ நாயன்மார்கள் பல ஆயிரம் தேவாரங்களைப் பாடினர். வைணவ ஆழ்வார்களால் நாலாயிரத்திவ்ய பிரபந்தம் பாடப்பெற்றன. இக்காலத்தில் திருமந்திரம் சிவஞானபோதம் உட்பட பதினான்கு சைவ சிந்தாந்த நூல்களும் இயற்றப்பட்டன. கலிங்கத்துப்பரணி, கம்ப இராமாயணம் ஆகியவையும் இக்காலத்தில் இயற்றப்பட்டன. பொ. ஊ. 850-ஆம் ஆண்டில் இருந்து பொ.ஊ. 1250-ஆம் ஆண்டு வரை சோழப் பேரரசு சிறப்புற்று இருந்தது என்பது குறிப்பிடத்தக்கது.